— 316 — 



kommer til at gøre sig gældende i Lysmaalingen i langt højere 

 Grad, end det ellers vilde være Tilfældet. Jeg har derfor ligesom 

 Boysen Jensen (1910) under Maalingen dækket Aktinometret 

 med en gul Glasplade af ganske samme Farve og Tæthed som 

 den af ham anvendte. 1 ) 



Da det, som det vil ses af det følgende, kommer til at dreje 

 sig om en Succession, mente jeg ved Undersøgelsens Begyndelse, 

 at det var nødvendigt foruden de sædvanlige Frekvenstal, som 

 opnaas ved Raunkiærs Valensmetode tillige at maatte have et 

 Udtryk for Arternes indbyrdes Masseforhold (Arealdækning), hvilket 

 kan opnaas ved at anvende Raunkiærs kombinerede Valens- og 

 Skønsmetode (Raunkiær 1913, p. 202, og 1916, p. 306—308). Jeg 

 foretog derfor i hver Prøve et Skøn over Arternes Arealdækning 

 indenfor den anvendte Enhed, idet hver Art fik Points efter en 

 Skala fra 1 — 5. Det viste sig imidlertid, at de paa Basis af disse 

 Tal opstillede Tabeller ikke gav noget bedre Billede af Succes- 

 sionen end de paa Basis af Frekvenstallene fremkomne Tabeller. 

 Dette gælder selvfølgelig ikke som en almindelig Regel, men for 

 de i denne Afhandling omhandlede Mossuccessioner. .For at und- 

 gaa at have det dobbelte Antal Tabeller, og da en Sammenstilling 

 af begge Slags Tal i samme Tabel virker forstyrrende, anvender 

 jeg imidlertid kun Frekvenstallene, da disse som eksakte objek- 

 tive Tal er af større Værdi end de ved Skøn fremkomne Areal- 

 dækningstal. 



I det følgende gennemgaas Mosvegetationen og dennes Suc- 

 cession paa Barken af vore forskellige Træarter, idet hver Træ- 

 art tages for sig. Det er væsentlig vore Skovtræer, jeg har gjort 

 til Genstand for Undersøgelse, og særlig dem, der forekommer i 

 større Mængde i Skovene. Udførligst har jeg behandlet Bøgen, 

 hvilket især skyldes det righoldige Materiale af rene Bestande i 

 alle Aldre. At medtage alle vore Træarter vilde dels være uover- 

 kommeligt, dels ugørligt, da man ikke vilde kunne skaffe selv 

 ganske smaa Bestande af alle Arter i alle Aldre. 



Ved Bestemmelsen af Arterne af den vanskelige Slægt Ortho- 

 trichum har Apoteker G. Jensen velvilligst ydet mig Hjælp. 



Bøg (Fagus silvatica). 



Tabel 1 viser Mossernes Indvandring paa Bøgestammer i 

 Jægersborg Dyrehave (Kolonne 1 er dog fra Hareskov). Bøge, 

 hvis Stammediameter er under 10 cm, er som Regel mosfrie, fordi 



*) En Gulskive, som forlænger Ekspositionstiden til det dobbelte. 



